CELEX: 32015R1930
Language: da
Date: 2015-07-28 00:00:00
Title: Kommissionens delegerede forordning (EU) 2015/1930 af 28. juli 2015 om supplerende regler til Europa-Parlamentets og Rådets forordning (EU) nr. 508/2014 om Den Europæiske Hav- og Fiskerifond for så vidt angår kriterierne for fastlæggelse af niveauet for finansielle korrektioner og for anvendelse af faste korrektioner og om ændring af Kommissionens forordning (EF) nr. 665/2008

28.10.2015   
            
            
               DA
            
            
               Den Europæiske Unions Tidende
            
            
               L 282/2
            
         KOMMISSIONENS DELEGEREDE FORORDNING (EU) 2015/1930
   af 28. juli 2015
   om supplerende regler til Europa-Parlamentets og Rådets forordning (EU) nr. 508/2014 om Den Europæiske Hav- og Fiskerifond for så vidt angår kriterierne for fastlæggelse af niveauet for finansielle korrektioner og for anvendelse af faste korrektioner og om ændring af Kommissionens forordning (EF) nr. 665/2008
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (1), særlig artikel 105, stk. 4, og
   ud fra følgende betragtninger:
   
               (1)
            
            
               Opnåelsen af målene for den fælles fiskeripolitik bør ikke bringes i fare ved, at medlemsstater tilsidesætter den fælles fiskeripolitiks regler. I henhold til artikel 41, stk. 1 og 2, i Europa-Parlamentets og Rådets forordning (EU) nr. 1380/2013 (2) er finansiel bistand fra Den Europæiske Hav- og Fiskerifond (EHFF) betinget af, at medlemsstaterne overholder den fælles fiskeripolitiks regler, og manglende overholdelse heraf kan resultere i, at betalingerne afbrydes eller suspenderes, eller at der anvendes en finansiel korrektion på Unionens finansielle bistand inden for rammerne af den fælles fiskeripolitik.
            
         
               (2)
            
            
               I artikel 22, stk. 7, artikel 85 og artikel 144, stk. 1, i Europa-Parlamentets og Rådets forordning (EU) nr. 1303/2013 (3) fastlægges, i hvilke tilfælde og på hvilke betingelser der kan anvendes eller skal anvendes finansielle korrektioner fra Kommissionens side. I artikel 144, stk. 7, i samme forordning fastsættes endvidere, at de fondsspecifikke regler for EHFF kan fastsætte specifikke grundlag for finansielle korrektioner i tilknytning til manglende overholdelse af reglerne under den fælles fiskeripolitik.
            
         
               (3)
            
            
               For at beskytte Unionens og skatteborgernes finansielle interesser kan Kommissionen foretage finansielle korrektioner ved at annullere hele eller en del af Unionens bidrag til et operationelt program, jf. artikel 105 i forordning (EU) nr. 508/2014, i følgende to tilfælde: a) hvis medlemsstaten ikke har korrigeret udgifter i en godkendt udgiftsoversigt, som er berørt af tilfælde, hvor støttemodtageren ikke har opfyldt forpligtelserne i artikel 10, stk. 2, i forordning (EU) nr. 508/2014, eller b) hvis medlemsstaten i forbindelse med udgifter i en godkendt udgiftsoversigt, som er berørt af tilfælde af alvorlig manglende overholdelse af reglerne, som har ført til en afbrydelse af betalinger, jf. artikel 101 i samme forordning, ikke har godtgjort, at der er truffet de nødvendige afhjælpende tiltag til at sikre, at gældende regler i den fælles fiskeripolitik overholdes og håndhæves i fremtiden.
            
         
               (4)
            
            
               Hvis det ikke er muligt præcist at fastslå størrelsen af den udgift, der har tilknytning til den manglende overholdelse af den fælles fiskeripolitiks regler i medlemsstaterne, anvendes en fast finansiel korrektion, som skal anvendes i henhold til artikel 105, stk. 3, i forordning (EU) nr. 508/2014.
            
         
               (5)
            
            
               Med artikel 105, stk. 4, i forordning (EU) nr. 508/2014 tillægges Kommissionen beføjelse til at fastlægge kriterierne for fastlæggelsen af niveauet for finansiel korrektion og kriterierne for anvendelsen af faste finansielle korrektioner. I artikel 105, stk. 1, i forordning (EU) nr. 508/2014 er omhandlet de tilfælde, hvor Kommissionen kan pålægge finansielle korrektioner på hele eller en del af det operationelle program. I tilfælde, som er omfattet af artikel 105, stk. 1, litra a), baseres kvantificeringen af den finansielle virkning af støttemodtagerens manglende overholdelse på finansieringsaftalen mellem støttemodtageren og de kompetente nationale myndigheder, som er ansvarlige for gennemførelsen af EHFF-programmet. Derfor vil anvendelsen af faste finansielle korrektioner kun gælde de tilfælde, som er omhandlet i artikel 105, stk. 1, litra b), i forordning (EU) nr. 508/2014.
            
         
               (6)
            
            
               For at sikre gennemskuelighed og proportionalitet, når det gælder faste finansielle korrektioner, og retssikkerhed og ligebehandling af medlemsstater, der gennemfører EHFF-programmer, er det nødvendigt at fastlægge kriterier for fastlæggelsen af niveauet for Kommissionens finansielle korrektioner og kriterier for anvendelse af faste finansielle korrektioner.
            
         
               (7)
            
            
               Niveauet for de finansielle korrektioner, som Kommissionen træffer beslutning om, når medlemsstaterne ikke overholder den fælles fiskeripolitiks regler, skal stå i et rimeligt forhold til arten, grovheden, varigheden og hyppigheden af den alvorlige manglende overholdelse af den fælles fiskeripolitiks regler.
            
         
               (8)
            
            
               Det er hensigtsmæssigt, at niveauet for Kommissionens faste finansielle korrektioner fastlægges på basis af satser for finansielle korrektioner, som allerede anvendes for bestemte former for manglende overholdelse inden for de europæiske struktur- og investeringsfonde. Der bør også sikres en tilstrækkeligt gradvis mekanisme, således at proportionalitetsprincippet kan gennemføres på hensigtsmæssig vis.
            
         
               (9)
            
            
               Med hensyn til indsamling, forvaltning og anvendelse af data bør bestemmelserne om faste finansielle korrektioner i denne forordning erstatte bestemmelser i artikel 6 i Kommissionens forordning (EF) nr. 665/2008 (4). Nævnte artikel bør derfor udgå.
            
         
               (10)
            
            
               Denne forordning bør ikke berøre den fortsatte gennemførelse eller ændring af bistand, som Kommissionen har godkendt på grundlag af Rådets forordning (EF) nr. 861/2006 (5).
            
         
               (11)
            
            
               I henhold til artikel 8 i Rådets forordning (EF) nr. 199/2008 (6) må nedsættelsen af den finansielle bistand fra Unionen ikke være på over 25 % af de samlede årlige omkostninger i forbindelse med det nationale program. På området indsamling, forvaltning og anvendelse af data bør den maksimale faste sats for finansielle korrektioner, som er fastsat i denne forordning, derfor først finde anvendelse efter ophævelsen af artikel 8 i samme forordning.
            
         
               (12)
            
            
               Da det er vigtigt at sikre, at alle medlemsstater fra programmeringsperiodens begyndelse behandles lige, bør denne forordning træde i kraft dagen efter offentliggørelsen i Den Europæiske Unions Tidende —
            
         VEDTAGET DENNE FORORDNING:
   Artikel 1
   Genstand
   I denne forordning fastlægges kriterierne for fastlæggelsen af niveauet for finansielle korrektioner og kriterierne for anvendelsen af faste satser, jf. artikel 105 i forordning (EU) nr. 508/2014.
   Artikel 2
   Kriterier for fastlæggelse af niveauet for finansielle korrektioner
   Niveauet for finansiel korrektion i tilfælde af manglende overholdelse af den fælles fiskeripolitiks regler, jf. artikel 105, stk. 1, i forordning (EU) nr. 508/2014, skal fastlægges i overensstemmelse med følgende kriterier:
   
               a)
            
            
               betydningen af den potentielle skade på havets biologiske ressourcer som følge af den manglende overholdelse af den fælles fiskeripolitiks regler
            
         
               b)
            
            
               hyppigheden af den manglende overholdelse den fælles fiskeripolitiks regler
            
         
               c)
            
            
               varigheden af den manglende overholdelse af den fælles fiskeripolitiks regler
            
         
               d)
            
            
               afhjælpende foranstaltninger, som medlemsstaten har truffet.
            
         Artikel 3
   Kriterier for anvendelse af faste satser
   1.   De faste satser for finansielle korrektioner, der er nævnt i artikel 105, stk. 3, i forordning (EU) nr. 508/2014, er 2 %, 5 %, 10 %, 25 %, 50 % eller 100 % af Unionens bidrag, som tildeles for Unionens relevante prioriteter, eller til den relevante del af disse prioriteter i medlemsstatens operationelle program.
   2.   I bilaget er fastsat det interval, inden for hvilket de faste satser anvendes i det enkelte tilfælde af manglende overholdelse af den fælles fiskeripolitiks regler.
   3.   Hvis Kommissionen inden for rammerne af den samme gennemførelsesretsakt i henhold til artikel 102 i forordning (EU) nr. 508/2014 fastlægger flere tilfælde af manglende overholdelse af den fælles fiskeripolitiks regler ved den samme EU-prioritet, kumuleres de faste satser ikke, men den finansielle korrektion skal fastsættes inden for det højeste af de intervaller, som anvendes på sådanne tilfælde.
   4.   Efter Kommissionens finansielle korrektion for et bestemt tilfælde af manglende overholdelse den fælles fiskeripolitiks regler, og hvis den pågældende medlemsstat ikke træffer den relevante afhjælpende foranstaltning, kan den faste sats forhøjes til det nærmeste højere niveau inden for det interval, som anvendes på dette tilfælde af manglende overholdelse af den fælles fiskeripolitiks regler.
   5.   Ud over de tilfælde der udtrykkeligt er omhandlet i bilaget, kan der anvendes en fast sats på 100 % af Unionens bidrag, der tildeles til Unionens relevante prioriteter, eller til den relevante del af disse prioriteter i medlemsstatens operationelle program, hvis:
   
               a)
            
            
               den manglende overholdelse af den fælles fiskeripolitiks regler er så grundlæggende, hyppig eller omfattende, at det udgør et fuldstændigt svigt af det pågældende system og bringer lovligheden af medlemsstatens foranstaltninger eller den formelle rigtighed af finansieringen af den fælles fiskeripolitik i fare eller
            
         
               b)
            
            
               der foreligger bevis for forsætlig forsømmelse fra medlemsstatens side, når det gælder om at rette op på den manglende overholdelse af den fælles fiskeripolitiks regler.
            
         Artikel 4
   Overgangsbestemmelser
   Denne forordning berører ikke den fortsatte gennemførelse eller ændring, herunder hel eller delvis annullering af bistand, som er godkendt af Kommissionen i henhold til forordning (EF) nr. 861/2006.
   Artikel 5
   Ændringer til forordning (EF) nr. 665/2008
   I forordning (EF) nr. 665/2008 udgår artikel 6.
   Artikel 6
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Hvad angår tilfælde af manglende overholdelse på området indsamling, forvaltning og anvendelse af data i kategori 4 i bilaget, anvendes artikel 3, stk. 5, i denne forordning fra datoen for ophævelsen af artikel 8 i forordning (EF) nr. 199/2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 149 af 20.5.2014, s. 1.
   
      (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
   
      (3)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
   
      (4)  Kommissionens forordning (EF) nr. 665/2008 af 14. juli 2008 om gennemførelsesbestemmelser til Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (EUT L 186 af 15.7.2008, s. 3).
   
      (5)  Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (EUT L 160 af 14.6.2006, s. 1).
   
      (6)  Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (EUT L 60 af 5.3.2008, s. 1.)
   
      BILAG
      
                  Tilfælde af manglende overholdelse (1)
                  
               
               
                  Interval for faste satser
               
            
                  
                     Kategori 1: Undladelse af at bidrage til gennemførelsen af de i artikel 2, stk. 2, i forordning (EU) nr. 1380/2013 fastsatte målsætninger for den fælles fiskeripolitik, som er af grundlæggende betydning for bevarelsen af havets biologiske ressourcer
                  
               
            
                  1.1.
               
               
                  Undladelse af at sikre, at de fiskerimuligheder, som tildeles medlemsstaterne i henhold til artikel 16 og 17 i forordning (EU) nr. 1380/2013, iagttages
               
               
                  25-100 %
               
            
                  1.2.
               
               
                  Undladelse af at opfylde kravene i de forskellige typer bevarelsesforanstaltninger, der er omhandlet i artikel 7 i forordning (EU) nr. 1380/2013
               
               
                  10-100 %
               
            
                  
                     Kategori 2: Undladelse af at opfylde internationale bevarelsesforpligtelser
                  
               
            
                  2.1.
               
               
                  Undladelse af at opfylde de forpligtelser, som følger af artikel 28 i forordning (EU) nr. 1380/2013
               
               
                  10-100 %
               
            
                  
                     Kategori 3: Undladelse af at sikre, at der en balance mellem flåden og naturressourcerne
                  
               
            
                  3.1.
               
               
                  Undladelse af at forelægge en rapport om balancen mellem flådens fiskerikapacitet og fiskerimulighederne, som opfylder alle kravene i artikel 22, stk. 2, i forordning (EU) nr. 1380/2013
               
               
                  2-25 %
               
            
                  3.2.
               
               
                  Undladelse af at gennemføre den handlingsplan, der er henvist til i artikel 22, stk. 4, i forordning (EU) nr. 1380/2013, hvis en sådan plan er en del af den rapport, der forelægges hvert år
               
               
                  5-25 %
               
            
                  3.3.
               
               
                  Undladelse af, hvis fiskerikapaciteten trækkes tilbage med offentlig støtte, at sikre, at fiskerilicenser og fiskeritilladelser er trukket tilbage i forvejen og at kapaciteten ikke erstattes som omhandlet i artikel 22, stk. 5 og 6, i forordning (EU) nr. 1380/2013
               
               
                  10-50 %
               
            
                  3.4.
               
               
                  Undladelse af at sikre, at fiskerikapaciteten ikke på noget tidspunkt overstiger de kapacitetslofter, der er omhandlet i artikel 22, stk. 7, og fastsat i bilag II til forordning (EU) nr. 1380/2013
               
               
                  10-50 %
               
            
                  3.5.
               
               
                  Undladelse af at gennemføre ordningen for tilgang/afgang i henhold til kravene i artikel 23 i forordning (EU) nr. 1380/2013
               
               
                  10-25 %
               
            
                  3.6.
               
               
                  Undladelse af at forvalte fiskerflåderegistret i henhold til artikel 24 i forordning (EU) nr. 1380/2013 og Kommissionens forordning (EF) nr. 26/2004 (2)
                  
               
               
                  10-50 %
               
            
                  
                     Kategori 4: Undladelse af at gennemføre EF-rammen for indsamling, forvaltning og anvendelse af data i henhold til kravene i artikel 25 i forordning (EU) nr. 1380/2013 og nærmere præciseret i forordning (EF) nr. 199/2008, hvilket fører til, at der mangler information om naturressourcer
                  
               
            
                  4.1.
               
               
                  Undladelse af at indsamle og forvalte biologiske, miljømæssige, tekniske og socioøkonomiske data, som er nødvendige i forbindelse med fiskeriforvaltning, jf. artikel 4, 13 og 17 i forordning (EF) nr. 199/2008
               
               
                  2-25 %
               
            
                  4.2.
               
               
                  Undladelse af hvert år at forelægge en rapport om gennemførelsen af nationale dataindsamlingsprogrammer og at gøre denne rapport offentlig tilgængelig, jf. artikel 7 i forordning (EF) nr. 199/2008
               
               
                  2-10 %
               
            
                  4.3.
               
               
                  Undladelse af at sikre national koordinering af indsamlingen og forvaltningen af videnskabelige data med henblik på fiskeriforvaltning, jf. artikel 4 i forordning (EF) nr. 199/2008
               
               
                  2-5 %
               
            
                  4.4.
               
               
                  Undladelse af at samordne dataindsamlingsaktiviteter med andre medlemsstater i samme område, jf. artikel 5 i forordning (EF) nr. 199/2008
               
               
                  2-25 %
               
            
                  4.5.
               
               
                  Undladelse af i henhold til artikel 18 til 20 i forordning (EF) nr. 199/2008 at stille data til rådighed rettidigt for slutbrugere
               
               
                  2-25 %
               
            
                  
                     Kategori 5: Undladelse af at anvende en effektiv kontrol- og håndhævelsesordning
                  
               
            
                  5.1.
               
               
                  Undladelse af at overholde de generelle principper for kontrol og håndhævelse i overensstemmelse med afsnit II i Rådets forordning (EF) nr. 1224/2009 (3)
                  
               
               
                  10-50 %
               
            
                  5.2.
               
               
                  Undladelse af at sikre, at de generelle betingelser for adgang til farvande og ressourcer i henhold til afsnit III i forordning (EF) nr. 1224/2009 overholdes
               
               
                  10-50 %
               
            
                  5.3.
               
               
                  Undladelse af at kontrollere afsætningen for at sikre effektiv sporbarhed af fiskevarer og akvakulturprodukter, jf. afsnit V i forordning (EF) nr. 1224/2009
               
               
                  10-50 %
               
            
                  5.4.
               
               
                  Undladelse af at gennemføre effektiv overvågning og inspektion og sikre systematisk og passende håndhævelsesforanstaltninger ved overtrædelser af bestemmelserne i den fælles fiskeripolitik, jf. afsnit VI, VII og VIII i forordning (EF) nr. 1224/2009
               
               
                  10-50 %
               
            
                  5.5.
               
               
                  Undladelse af at opstille og gennemføre nationale kontrolhandlingsprogrammer i henhold til artikel 46 i forordning (EF) nr. 1224/2009 og, hvor det er relevant, at gennemføre specifikke kontrol- og inspektionsprogrammer opstillet af Kommissionen i overensstemmelse med afsnit IX i samme forordning
               
               
                  10-50 %
               
            
                  5.6.
               
               
                  Undladelse af at samarbejde med Kommissionen for at lette gennemførelsen af de opgaver, Kommissionens tjenestemænd skal udføre under deres kontrolbesøg med henblik på kontrol, autonome inspektioner og revision, jf. afsnit X i forordning (EF) nr. 1224/2009
               
               
                  2-50 %
               
            
                  5.7.
               
               
                  Undladelse af at gennemføre de foranstaltninger, som Kommissionen har truffet til sikring af, at medlemsstaterne opfylder målene i den fælles fiskeripolitik, f.eks. handlingsplaner og andre foranstaltninger, jf. afsnit XI i forordning (EF) nr. 1224/2009
               
               
                  10-50 %
               
            
                  5.8.
               
               
                  Undladelse af at opfylde kravene, når det gælder analyse, validering, adgang til og udveksling af data og information, jf. afsnit XII i forordning (EF) nr. 1224/2009
               
               
                  2-25 %
               
            
                  5.9.
               
               
                  Undladelse af at kontrollere gennemførelsen af et effektivt fangstattesteringssystem i henhold til det, der foreskrevet i kapitel III i Rådets forordning (EF) nr. 1005/2008 (4)
                  
               
               
                  10-50 %
               
            
                  5.10.
               
               
                  Undladelse af at træffe foranstaltninger over for ulovligt, urapporteret og ureguleret fiskeri (IUU), jf. artikel 26, stk. 3, artikel 39 og artikel 40 i forordning (EF) nr. 1005/2008.
               
               
                  5-50 %
               
            
                  
                     Kategori 6: Undladelse af at indføre og anvende et velfungerende system af sanktioner, der er effektive, står i rimeligt forhold til overtrædelsen og har afskrækkende virkning
                  
               
            
                  6.1.
               
               
                  Undladelse af i henhold til artikel 89, stk. 4, i forordning (EF) nr. 1224/2009 i tilfælde af overtrædelse at underrette flagmedlemsstaten, medlemsstaten, hvor overtræderen er statsborger og enhver anden medlemsstat med interesse i opfølgningen af de foranstaltninger, der er truffet for at sikre overholdelsen
               
               
                  2-10 %
               
            
                  6.2.
               
               
                  Undladelse af at træffe umiddelbare foranstaltninger i henhold til artikel 91 i forordning (EF) nr. 1224/2009 for at forhindre førere af fiskerfartøjer eller andre fysiske eller juridiske personer, der er taget i at begå alvorlige overtrædelser, i at fortsætte hermed
               
               
                  10-50 %
               
            
                  6.3.
               
               
                  Undladelse af at fastsætte de kriterier, der skal ligge til grund for at fastslå alvoren af overtrædelsen af reglerne i den fælles fiskeripolitik, på grundlag af artikel 42 i forordning (EF) nr. 1005/2008
               
               
                  10-50 %
               
            
                  6.4.
               
               
                  Undladelse af i henhold til afsnit VIII i forordning (EF) nr. 1224/2009 at sikre, at der systematisk anvendes effektive sanktioner for overtrædelser af den fælles fiskeripolitiks regler og at disse sanktioner er tilstrækkeligt strenge og står i et rimeligt forhold til overtrædelsens alvor for som minimum at sikre en afskrækkende virkning og effektivt fratage lovovertræderen det økonomiske udbytte af overtrædelsen
               
               
                  10-50 %
               
            
                  6.5.
               
               
                  Undladelse af i henhold til artikel 92 i forordning (EF) nr. 1224/2009 at anvende pointsystemet for alvorlige overtrædelser på såvel indehavere af en fiskerilicens som på førere af fiskerfartøjer
               
               
                  10-50 %
               
            
                  6.6.
               
               
                  Undladelse af i henhold til artikel 93 forordning (EF) nr. 1224/2009 at oprette og på hensigtsmæssig vis forvalte det nationale register over overtrædelser
               
               
                  10-50 %
               
            
         (1)  Som defineret i henhold til artikel 102 i Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1).
      
         (2)  Kommissionens forordning (EF) nr. 26/2004 af 30. december 2003 om et EF-fiskerflåderegister (EUT L 5 af 9.1.2004, s. 25).
      
         (3)  Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
      
         (4)  Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).